জাতীয় সংসদে ৩০০ সংসদীয় আসনের বিপরীতে ১৯৭৩ সালে ১৫টি সংরক্ষিত নারী আসনের বিধান রাখা হয় সংবিধানে ৬৫(৩) ধারায়। এই আসনে কোনো পরিবর্তন আনতে হলে তিনটি বিষয়ে সিদ্ধান্ত নিতে হয়। এক. আসন সংখ্যা, ২. মেয়াদ ও ৩. নির্বাচনী পদ্ধতি। এই পর্যন্ত পরিবর্তন আনা হয়েছে আসন সংখ্যা এবং মেয়াদ বৃদ্ধিতে। কিন্তু নির্বাচনী পদ্ধতি নিয়ে হয়নি। নারী আন্দোলনের দীর্ঘদিনের দাবি হচ্ছে মেয়াদ ও আসন সংখ্যা বাড়লে এর সঙ্গে সরাসরি নির্বাচনের বিধান রাখতে হবে। সম্প্রতি নারীগ্রন্থ প্রবর্তনা আয়োজিত জাতীয় সংসদে সংরক্ষিত নারী আসনে সরাসরি নির্বাচনের দাবি মেনে নিয়ে সংশোধনী আনুন মতবিনিময় সভায় নারীগ্রন্থ প্রবর্তনার নির্বাহী পরিচালক ফরিদা আখতার একথা বলেন।